మాఘ పురాణం - 30 - Telugu People Hub
Home Bhakthi మాఘ పురాణం – 30
మాఘ పురాణం – 30
మార్కండేయుని వృత్తాంతము
వశిష్టుల వారు దిలీపునకు మృగశృంగుని వివాహము, మృకండుని జననము, కావిశ్వనాధుని దర్శనము, విస్వనాధుని వరంవలన మార్కండేయుని బడయుట మొదలగు వృత్తాంతములను వివరించి "మహారాజా! ఇక మార్కండేయుని గురించి వివరింతును, శ్రద్దగా ఆలకింపుమని యీ విధముగా చెప్పదొడంగిరి. మార్కండేయుని ఆయువు పదహారు సంవత్సరాలు మాత్రమే రోజులు గడచుచున్నకొలది తల్లిదండ్రులకు దిగులు యెక్కువగుచుండెను. అయిదేళ్ళు నిండగానే కుమారునికి ఉపనయనాది వైదిక కర్మలన్నిటిని పూర్తి చేసిరి. ఆరవయేడు దాటగానే మార్కండేయుని చదివించుట ప్రారంభించిరి. అతడు తన తండ్రివలెనే అచిరకాలములో సకలశాశ్త్రములు, వేదాంత పురాణేతిహాసములు, స్మృతులు పథించి గుణవంతుడని ప్రశంసలనందెను. అయిననూ మరుద్వతీ మృకండులు నిత్యమును మార్కండాఎయునకు "కుమారా! నీవు పసితనమునందే సకలశాస్త్రములు అభ్యసించి నీ బుద్దికుశలతచే అందరిమన్నలను పొందుచున్నావు. అందులకు మేమెంతయో ఆనందించుచున్నాము. అయినను గురువులయెడ,పెద్దలయెడ, బ్రాహ్మణులయెడ మరింత భక్తిభావముతో మెలగవలయును. వారి ఆశీస్సులు నీకు మంగళకరమగును గాన, నీవట్లు చేసినచో నీ ఆయుర్దాయము వృద్ధీగును" అని చెప్పుచుండెడివారు. అటుల పదిహేను సంవత్సరములు గడిచిపోయినది. రోజు రోజుకు తల్లిదండౄల ఆందోళన, భయము ఎక్కువగానున్నవి. పరమశివుని వరప్రసాదమగు మార్కండేయుని జన్మదినోత్సవము చేయవలెనని తలచి, మహాఋషులందరుకును ఆహ్వానము పంపినారు, మునీశ్వరులు, గురువర్యులు మొదలగువారందరు మృకండుని ఆశ్రమమునకు వచ్చిరి. అందుకు మృకండుడానందమొంది అతిధిసత్కారములు చేసెను. మార్కండేయుడు వచ్చి పెద్దలందరుకూ నమస్కరించినాడు. అటులనే వశిష్ఠునకు నమస్కరించగా, ఆయన మార్కండేయుని వారించినారు, అటుల చేసినందులకు అందరూ ఆశ్చర్యపడి మహానుభావా! మీరిట్ళు వారించుటకు కారణమేమి అని ప్రశ్నించెను.అంత వశిష్ఠుల వారు ఈ బాలుడు కొద్ది దినములలో మరణించగలడు. మీరందరూ ఇతనిని దీర్ఘాయుష్మంతుడవుకమ్ము అని దీవించితిరి గదా! అదెటుల అగును. ఇతని ఆయుర్దాయము పదహారెండ్లే గదా? ఇప్పుడు పదిహేనవ జన్మదినోత్సవము జరుపుచున్నారు. పరమేశ్వరుదిచ్చిన వరము ప్రకారము యీతడు ఇంకోక సంవత్సరము మాత్రమే జీవించును అని చెప్పెను.
అంతవరకు మార్కండేయుని దీవించిన మునీశ్వరులందరూ చాలా విచారించిరి. 'చిరంజీవివై వర్ధిల్లు' మని దీవించినందున వారి వాక్కులసత్యములగునని బాధపడి దీనికి మార్గాంతరము లేదా? యని వశిష్టుల వారినే ప్రశ్నించిరి, వశిష్టులు కొంతసేపాలోచించి "మునిసత్తములారా! మనమందరమునూ ఈ మార్కండేయుని వెంటబెట్టుకుని బ్రహ్మదేవుని వద్దకు పోవుదమురండు" అని పలికి తమ వెంట ఆ మార్కండేయుని తోడ్కొనిపోయిరి. మునీశ్వరుల యాగమునకు బ్రహ్మ్హ సంతసించెను. మునులందరితో పాటు మార్కండేయుడు కూడా బ్రహ్మకు నమస్కరించగా బ్రహ్మ 'చిరంజీవిగా జీవించు నాయనా' అని దీవించెను. అప్పుడు వశిష్ఠ మహర్షి మార్కండేయుని జన్మ వృత్తంతమును బ్రహ్మకు వివరించెను. బ్రహ్మ కూడా జరిగిన పొరబాటునకు విచారము వెల్లబుచ్చి కొతతడవాగి "భయపడకు"మని మార్కండేయుని దగ్గరకు చేరదీసి "పరమేశ్వరుడు యీ బాలుని దీర్ఘాయుష్మంతునిగా జేయునుగాక" యని తన మనస్సులో శివుని ధ్యానించెను. అంతట మునుల వంక చూచి "ఓ మునులారా! మీరు పోయిరండు ఇతనికి యే ప్రమాదమునూ జరుగనేరదు" అని పలికి వత్సా మర్కండేయా! నీవు కాశీ క్షేత్రమునకు పోయి, విశ్వనాధుని సదా సేవించుచుండుము. నీకే ప్రమాదమూ కలుగదని ధైర్యము చెప్పి పంపి వేసెను.
మార్కండేయుడు గృహమునకు వచ్చి తల్లిదండ్రులకు నమస్కరించి, 'కాశీనాధుని సేవించి వచ్చెదను అనుజ్ఞ ' నిమ్మని కోరగా మృకండుడు నాతని భార్యయు కొడుకు యొక్క యెడబాటునకు కడుంగడు దుఃఖించిరి. ఎట్టకేలకు మార్కండేయుని దీక్షను కాదనలేక, కుమారుని విడిచిపెట్టి యుండలేక అందరూ కాశీక్షేత్రమునకు బయలుదేరిరి. మృకండుడు కుటుంబ సహితముగా కాశీకి పోయి .విశ్వేస్వరాలయ సమీపమందొక ఆశ్రమము నిర్మించెను. మార్కండేయుడు శివధ్యానపరుడై రాత్రింబవళ్ళు శివలింగము కడనేయుండసాగెను.
క్రమముగా నాతడు పదహారవయేట ప్రవేశించెను. మరణ సమయ మాసన్నమైనది. యముడు తన భటులతో మార్కండేయుని ప్రాణములు గొనితెమ్మని చెప్పగా ఆ నిమిత్తమై వారు శివసన్నిధితో ధ్యానము చేసుకొనుదున్న మార్కండేయుని కడకు వచ్చుసరికి, ఆ సమీపమందు నిలువలేకపోయిరి. కాలపాశము విసురుటకు చేతుల నెత్తలేకపోయిరి. మార్కండేయుని చుట్టూ మహాతేజస్సు ఆవరించింది. ఆ తేజస్సు యమభటులను అగ్నికణములవలె బాధించెను. ఆ బాధ కోర్వలేక భటులుపోయి జరిగిన వృత్తాంతమును యముని కెరిగించగా యముడాశ్చర్యపడి తానే స్వయముగా వచ్చి మార్కండేయునిపై కాలపాశమును విసిరెను. మార్కండేయుడు కన్నులు తెరచి చూచుసరికి యముడతని ప్రాణములను తీసుకొనిపోవసిద్దముగా నుండగా, నాతడు భయపడి, శివలింగమును కౌగిలించుకొని ధ్యానించుసరికి కైలాసవాసుడగు పార్వతీపతి తన భక్తుని ఆక్రందనను విని మహారౌద్రాకారముతో శివలింగమును చీల్చుకొని వచ్చి త్రిశూలముతో యముని సంహరించి, మార్కండేయుని రక్షించెను.
యముడు చనిపోవుటచే అష్టదిక్పాలురు బ్రహ్మాదిదేవతలు వచ్చి శివుని అనేక విధముల ప్రార్థించిరి, కోపముచల్లార్చుకో మహేశా! యముడు తన కర్తవ్యమును నెర వేర్చినాడు. తమరు వరప్రసాదుడగు మార్కండేయునికి పదహారేండ్లు మాత్రమే ఆయువు నిచ్చితిరిగదా! అతని ఆయువు నిండిన వెంటనే యముడు ప్రాణములు తీయుటకు వచ్చెను. తమరు మార్కండేయుని చిరంజీవిగా జేసితిరి. అందుకు మేమెంతయో ఆనందిచుచున్నాము. కాని, ధర్మపాలన నిమిత్తము యముడు లేకుండుట లోటుకదా గాన, మరల యముని బ్రతికించుడని వేడుకొనిరి. అంతట నీశ్వరుడు యముని బ్రతికించి యమా నీవు నా భక్తులదరికి రావలదు సుమా! అని హెచ్చరించి అంతర్ధానమయ్యెను. పరమశివుని దయవలన తన కుమారుడు దీర్ఘాయుష్మంతుడు అయినందులకు మృకండుడు మిక్కిలి సంతసించి, తాను చేసిన మాఘమాస వ్రతఫలమే తన కుమారుని కాపాడినదని నమ్మి యీ మాఘమాస ప్రభావమును లోకులందరకు చెప్పుచుండెను
magha puraanam - 30 - Telugu People Hub
Home Bhakthi magha puraanam – 30
magha puraanam – 30
markandeyuni vruttaantamu
vashishtula vaaru dileepunaku mrugashrunguni vivaahamu, mrukanduni jananamu, kaaviswanaadhuni darsanamu, viswanaadhuni varamvalana markandeyuni badayuta modalagu vruttaantamulanu vivarinchi "maharaja! ika markandeyuni gurinchi vivarintunu, shraddagaa aalakimpumani yee vidhamugaa cheppadodangiri. markandeyuni aayuvu padahaaru samvatsaraalu matrame rojulu gadachuchunnakoladi tallidandrulaku digulu yekkuvaguchundenu. ayidellu nindagaane kumaruniki upanayanaadi vaidika karmalannitini puurti chesiri. aaravayedu daatagaane markandeyuni chadivinchuta praarambhinchiri. atadu tana tandrivalene achirakaalamulo sakalasaastramulu, vedaanta puraanetihaasamulu, smrutulu pathinchi gunavantudani prasamsalanandenu. ayinanuu marudvatii mrukandulu nityamunu maarkandaaeyunaku "kumara! neevu pasitanamunande sakalasaastramulu abhyasinchi nee buddikusalatache andarimannalanu ponduchunnavu. andulaku mementayo aanandinchuchunnaamu. ayinanu guruvulayeda,peddalayeda, brahmanulayeda marinta bhaktibhaavamuto melagavalayunu. vaari aasheessulu neeku mangalakaramagunu gaana, neevatlu chesinacho nee aayurdaayamu vruddheegunu" ani cheppuchundedivaaru. atula padihenu samvatsaramulu gadichipoyinadi. roju rojuku tallidandaela aandolana, bhayamu ekkuvagaanunnavi. paramasivuni varaprasaadamagu markandeyuni janmadinotsavamu cheyavalenani talachi, mahaarushalandarukunu aahvaanamu pampinaaru, muneeshwarulu, guruvaryulu modalaguvaarandaru mrukanduni aasramamunaku vachiri. anduku mrukandudaanandamondi atidhisatkaaramulu chesenu. markandeyudu vachi peddalandarukuu namaskarinchinaadu. atulane vashishtunaku namaskarinchagaa, aayana markandeyuni vaarinchinaaru, atula chesinandulaku andaruu aascharyapadi mahanubhava! meeritlu vaarinchutaku karanamemi ani prasninchenu.anta vashishtula vaaru ee baludu koddi dinamulalo maraninchagaladu. meerandaroo itanini deerghaayushmanthudavukama ani deevinchitiri gadaa! adetula agunu. itani aayurdaayamu padaharendle gadaa? ippudu padihenava janmadinotsavamu jarupuchunnaru. parameshwarudichina varamu prakaaramu yeetadu inkoka samvatsaramu matrame jeevinchunu ani cheppenu.
antavaraku markandeyuni deevinchina muneeswarulandaru chala vichaarinchiri. 'chiranjeevivai vardhillu' mani deevinchinanduna vaari vaakkulasatyamulagunani badhapadi deeniki maargaantaramu leda? yani vashishtula vaarine prasninchiri, vashishtulu kontasepalochinchi "munisattamulara! manamandaramunuu ee markandeyuni ventabettukuni brahmadevuni vaddaku povudamurandu" ani paliki tama venta aa markandeyuni todkonipoyiri. muneeshwarula yagamunaku brahmh santasinchenu. munulandaritho paatu markandeyudu kuudaa brahmaku namaskarinchagaa brahma 'chiranjeevigaa jeevinchu nayana' ani deevinchenu. appudu vashishta maharshi markandeyuni janma vruttantamunu brahmaku vivarinchenu. brahma kuudaa jarigina porabaatunaku vichaaramu vellabuchchi kotatadavaagi "bhayapadaku"mani markandeyuni daggaraku cheradeesi "parameshwarudu yee baaluni deerghaayushmantunigaa jeyunugaaka" yani tana manassulo shivuni dhyaaninchenu. antata munula vanka chuuchi "oo munulara! meeru poirandu itaniki yee pramaadamunuu jaruganeradu" ani paliki vatsa markandeya! neevu kaashi kshetramunaku poyi, vishwanaadhuni sadaa sevinchuchundumu. neeke pramaadamuu kalugadani dhairyamu cheppi pampi vesenu.
markandeyudu gruhamunaku vachi tallidandrulaku namaskarinchi, 'kaasiinaadhuni sevinchi vachedanu anugna ' nimmani koraga mrukandudu naatani bharyayu koduku yokka yedabaatunaku kadungadu dukkinchiri. ettakelaku markandeyuni deekshanu kaadanaleka, kumaruni vidichipetti yundaleka andaruu kaasheekshetramunaku bayaluderiri. mrukandudu kutumba sahitamugaa kaasheeki poyi .vishweswaralaya sameepamandoka aashramamu nirminchenu. markandeyudu sivadhyaanaparudai raatrimbavallu sivalingamu kadaneyundasaagenu.
kramamugaa naatadu padahaaravayeta pravesinchenu. marana samaya maasannamainadi. yamudu tana bhatulatho markandeyuni praanamulu gonitemmani cheppagaa aa nimittamai vaaru sivasannidhitho dhyanamu chesukonudunna markandeyuni kadaku vachusariki, aa sameepamandu niluvalekapoyiri. kaalapaasamu visurutaku chetula nettalekapoyiri. markandeyuni chuttu mahatejassu aavarinchindi. aa tejassu yamabhatulanu agnikanamulavale baadhinchenu. aa baadha korvaleka bhatulupoyi jarigina vruttaantamunu yamuni keriginchagaa yamudascharyapadi taane swayamugaa vachi markandeyunipai kaalapaasamunu visirenu. markandeyudu kannulu terachi chuchusariki yamudatani praanamulanu teesukonipovasiddamuga nundagaa, naatadu bhayapadi, sivalingamunu kaugilinchukoni dhyaaninchusariki kailasavasudagu paarvateepati tana bhaktuni aakrandananu vini mahaaroudraakaaramuto sivalingamunu cheelchukoni vachi trisuulamutoe yamuni samharinchi, markandeyuni rakshinchenu.
yamudu chanipovutache ashtadikpaaluru brahmadidevatalu vachi shivuni aneka vidhamula praarthinchiri, kopamuchallarchuko mahesa! yamudu tana kartavyamunu nera verchinaadu. tamaru varaprasaadudagu maarkandeyuniki padahaarendlu matrame aayuvu nicchitirigadaa! athani aayuvu nindina ventane yamudu praanamulu teeyutaku vachenu. tamaru markandeyuni chiranjeevigaa jesitiri. anduku mementayo aanandichuchunnaamu. kaani, dharmapalana nimittamu yamudu lekunduta lotukada gaana, marala yamuni bratikinchudani vedukoniri. antata neeshwarudu yamuni bratikinchi yama neevu naa bhaktuladariki raavaladu suma! ani heccharinchi antardhaanamayyenu. paramasivuni dayavalana tana kumarudu deerghaayushmantudu ayinandulaku mrukandudu mikkili santasinchi, taanu chesina maghamasa vratafalame tana kumaruni kaapaadinadani nammi yee maghamasa prabhaavamunu lokulandaraku cheppuchundenu